Žaloby Wolfire a Dark Catt proti Valve získali status hromadnej žaloby |
Na Valve už ide hromadná žaloba za monopolné praktiky.
Valve, známa predovšetkým ako prevádzkovateľ digitálnej platformy Steam, čelí hromadnej žalobe zo strany štúdií Wolfire Studios a Dark Catt Studios. Súdny spor začal už v roku 2021, ale len teraz bol uznaný ako hromadná žaloba.
V apríli 2021 Wolfire Studios obvinilo Valve z protisúťažných praktík, pričom tvrdilo, že provízia 30% z predajov hier je neprimerane vysoká. Argumentovalo tiež, že Valve využíva svoje dominantné postavenie na trhu na „vykorisťovanie vydavateľov a spotrebiteľov". Prvotné obvinenia boli síce zamietnuté v novembri 2021, no štúdio svoje stanovisko aktualizovalo a podalo novú žalobu v máji 2022.
K Wolfire sa pridalo aj štúdio Dark Catt Studios, ktoré v júni 2021 podalo vlastnú protimonopolnú žalobu. Po zlúčení oboch prípadov sa spor stal ešte komplexnejším a výsledok môže byť zaujímavý. Totiž ak Valve prehrá, bude platiť všetkým vývojárom spätne.
Presnejšie rozhodnutie o hromadnej žalobe sa týka všetkých vývojárov, vydavateľov alebo jednotlivcov, ktorí od 28. januára 2017 zaplatili províziu Valve za predaj hier. Teda tých 30% a ak súd uzná, že je to veľa a treba to zmeniť, bude musieť Valve rozdiel vývojárom vracať.
Valve nie je jedinou firmou v hernom priemysle, ktorá čelí obvineniam z monopolistických praktík. Podobný problém má aj aj Sony, ktorá čelí žalobe za obmedzenie predaja digitálnych kódov hier prostredníctvom predajcov ako Amazon alebo GameStop. A, samozrejme, v mobilnej sfére ako Apple, tak Google.
Hromadná žaloba by mohla ovplyvniť celé odvetvie digitálnych platforiem, najmä ak by súd uznal praktiky Valve ako protisúťažné. Očakáva sa však, že celý proces môže trvať niekoľko rokov.
Vývoj sporov medzi vývojármi a veľkými platformami môže priniesť zásadné zmeny vo fungovaní trhu s digitálnymi hrami. Ak súd rozhodne v prospech žalobcov, Valve by mohla byť nútená znížiť svoju províziu, čo by malo významný dopad na financovanie hier a ceny pre spotrebiteľov.
NAJČÍTANEJŠIE ČLÁNKY TÝŽDŇA |
- História Indiana Jones hier 81
- Prvý trailer na Witcher IV je tu! 182
- Mafia: The Old Country ukázala krátku reklamu, príde v lete 2025 78
- Čas vydania GTA 6 nedá herným firmám spávať 128
- Nové výpredaje spustené 19
- Cyberpunk 2077 update 2.2 je už dostupný 65
- Mafia: The Old Country sa viac odhalila a priblížila nám Sicíliu v roku 1900 98
- Robí Ubisoft všetko, aby znížil cenu akcií? 98
- CD Projekt naplánoval stream k Cyberpunk 2077 update 2.2 79
- Prichádza niečo malé... 49 zobraziť viac článkov >